text: नई दिल्‍ली। केंद्रीय गृह मंत्रालय ने राज्‍य सरकारों को आगाह किया है कि वे 'चीन, ईरान और अफगानिस्‍तान' जैसे देशों की एजेंसियों के साथ सीधे संवाद न करें। राष्‍ट्रीय सुरक्षा को होने वाले खतरे को देखते हुए सभी राज्‍य सरकारें केंद्र के जरिए ही संवाद करें। हाल में गृह मंत्रालय ने सभी राज्‍यों के चीफ सेक्रेटरी को इस संबंध में पत्र भेजकर कहा कि राज्य पुलिस बलों को मंत्रालय से पूर्व सलाह के बगैर चिंता के विषय वाले देशों के संस्थानों या एजेंसियों के ऐसे आग्रहों पर विचार नहीं करना चाहिए।